it da da it da da da da da da fr en da da da da sv da sv de da da da da da da sv fr nl fr cs fr da fr nl en da da da da da da da en da sv da da da
Omega-6 fedtsyrerne tilhører en gruppe flerumættede fedtsyrer, hvor omega-6 betegnelsen betyder, at de har en dobbeltbinding på det sjette kulstofatom i den centrale kulstofkæde. Omega-6 fedtsyrerne giver energi, og de indgår i cellemembraner samt adskillige biokemiske processer. Den type, der hedder LA (linolsyre) kaldes livsvigtig, da vi ikke kan danne den selv. Og derfor skal vi have den tilført fra kosten. Ved hjælp af enzymer kan LA omdannes til GLA (gammalinolensyre) og videre til AA (arakidonsyre) og nogle hormonlignende stoffer kaldet prostaglandiner (E1 og E2). Omega-6 fedtsyrerne virker i et biokemisk samspil med omega-3 fedtsyrerne, hvor balancen og typen er vigtig for de forskellige processer.
Holde hud og andre væv blødt og smidigt
Grundlag for hormonlignende stoffer (prostaglandiner)
Mangler og dårlig udnyttelse forårsages af
Fedtfattig kost, især uden uspolerede vegetabilske kilder
Mangel på de essentielle fedtsyrer omega-6 og omega-3 kan medføre en lang række lidelser og symptomer.
Meget afhænger også af forholdet mellem de to fedtsyrer og fødevarernes kvalitet.
LA (Linolsyre): De fleste planteolier fra fx tidsel, solsikke, majs, hvedekim og soja.
GLA (Gammalinolensyre): Hjulkrone, kæmpenatlys, havregryn, solbær, modermælk.
AA (Arakidonsyre): Kød, fisk, lever og anden indmad, mejeriprodukter.
Er ikke nævnt i Fødevarestyrelsens anbefalinger ud over som en del af den sunde alsidige kost.
Meget medicinsk forskning tyder på, at for store mængder omega-6 fedtsyrer i forhold til omega-3 fedtsyrer øger risikoen for:
En række andre sygdomme.
Transfedtsyrer er giftige molekyler, der dannes ved industriel hærdning/forarbejdning af vegetabilske olier med omega-6 og andre flerumættede fedtsyrer. Der er begrundet mistanke om, at transfedtsyrer øger risikoen for hjertekarsygdomme og diabetes. Margarine, kager, pommes frites, pulversovse, karameller og popkorn i mikrobølgeovn er typiske fødevarer med mange transfedtsyrer. Selvom der er sat nye grænseværdier på 2 %, har en rapport fra DTU vist, at de ofte overskrides. Især i importerede råvarer og fødevarer.
Væsentlige årsager til, at mange får for meget omega-6 og for lidt omega-3, er dyrenes foder med meget omega-6, ændrede spisevaner med mindre fisk, færdigretter, margarine og friture. Moderne vestlig kost har ofte et forhold mellem omega-6 og omega-3 på 10:1 og nogle steder op til 30:1. Det antages, at det optimale forhold er 4:1 eller endnu lavere.